Sărbătoare 26 martie 2024. Cine a fost Sfântul Arhanghel Gavriil
Marţi, 26 martie 2024, românii prăznuiesc Soborul Sfântului Arhanghel Gavriil, fiind, practic, una dintre cele trei zile din an în care este prăznuit Sfântul Arhanghel Gavriil.
- Sfântul Arhanghel Gavriil este prăznuit pe 26 martie.
Pentru că Sfântul Arhanghel Gavriil este prăznuit pe 26 martie, imediat după Buna Vestire, respectiv după ce a adus vestea cea bună Fecioarei Maria, că ar urma să dea naştere lui Mesia, dar şi pe 8 noiembrie, când sărbătorim Soborul Sfinţilor Arhangheli Mihail şi Gavriil, şi pe 13 iulie, când se face pomenire de minunile săvârşite de Sfântul Arhanghel Gavriil.
Conform crestinortodox.ro, despre Sfântul Arhanghel Gavriil se ştie că este trâmbiţa ce aduce veştile cele bune ale lui Dumnezeu.
Pe lângă faptul că s-a arătat Fecioarei Maria, pentru a o anunţa că urmează să dea naştere lui Mesia, Sfântul Arhanghel Gavriil s-a înfăţişat şi lui Zaharia, tatălui Sfântului Ioan Botezătorul, dar şi Sfinţilor Părinţi Ioachim şi Ana, cărora le-a spus că urmează să nască o fată, pe Maica Domnului.
Sursa amintită mai precizează că Sfântul Arhanghel Gavriil este unul dintre cei şapte îngeri de mare sfat care stau înaintea Tronului lui Dumnezeu, este cel mai de seamă dintre toate cetele îngereşti şi l-a însoţit şi pe Moise în pustiu, când acesta a scris Cartea Facerii.